da da eo en da da da sv sv da da da sv da da da da da en sv sv da fr sv da da fr da da da da da da da nb nn sv nb da
Mo.50 - Bryderdragt - blå | UNESCO Samlingerne
Bryderdragt i to dele: overdel (zodog) (a) og bukser (shudag) (b). I Mongoliet anses brydning for at være den mest mandige sportsgren og historisk set som et symbolsk udtryk for rigtige mænd.
Traditionelt er dragten lavet af uld, men i dag anvendes bomuld og silke.
Overdelen består af en vest, som dækker det øverste af skuldrene, men er åben fortil. Dragten er dobbeltsyet i ærmerne, så den ikke kan rives i stykker under kampen. Den er åben på brystet, således at det vil blive afsløret, hvis kvinde tager den på. Det er nemlig forbudt for kvinder at deltage i brydning. Der findes en gammel historie om en kvinde, der deltog i brydning ved Nadam (sommerfesten) og vandt hele konkurrencen foran alle mændene. Det bragte skam over mændene. Siden dengang har bryderdragten altid været åben på brystet, så man kunne se, om bryderen var mand eller kvinde.
Bukserne skal sidde helt tæt til kroppen og er meget korte, så man ikke kan få fat i for meget stof. Samtidig er de med til at synliggøre, om bryderen er mand eller kvinde
Hvert år om sommeren afholder mongolerne en stor fest, de kalder Nadam, hvor både drenge og mænd bryder. Der findes ingen vægtklasser i mongolsk brydning. De bedste brydere får lov til at vælge deres modstandere, indtil der kun er de bedste tilbage. En brydekonkurrence med flere hundrede brydere, som deltager i den samme konkurrence, tager nemt en hel dag. Normalt vil der i en bryderunde være 10 til 20 brydere, der bryder samtidig.
Nationale symboler og stærke etniske markører, f.eks. flag
Mo.39 - Hæfte: Shamaner og åndemanere
Mo.21 - Fåreankelknogle med symbolforklaring
Mo.79 - Hadag bedeflag - grønt
Mo.77 - Hadag bedeflag - blåt
Mo.78 - Hadag bedeflag - rødt
UNESCO Samlingerne  - Moesgaard Museum, Moesgård Allé 15, 8270 Højbjerg - Tlf. 23447110 - E-mail: unesco@moesgaardmuseum.dk